

**Lakossági tájékoztatás a MOL Nyrt. Dunai Finomítóban történő karbantartási munkákról**

A korábbi évekhez hasonlóan az idei évben is szeretnénk tájékoztatni Önöket, hogy **a MOL Dunai Finomító több üzemében előre ütemezett, időszakos karbantartási munkákat végzünk**.

**Mikor várható a karbantartás?**

A munkálatok **július végétől – október végéig** tartanak, és ez idő alatt szakaszosan állítjuk le, majd karbantartás után szakaszosan indítjuk vissza az érintett üzemeket.

**Miért van szükség a finomítóban ütemezett karbantartásokra?**

Ahogyan az autót is időnként szervizelni kell, hogy megbízhatóan működjön, ugyanígy a finomító berendezéseit is rendszeresen karban kell tartani.

Ez a fajta **megelőző karbantartás** kulcsfontosságú ahhoz, hogy:

* a berendezések hosszú távon biztonságosan és megbízhatóan működjenek,
* az ország **üzemanyagellátása folyamatos és zavartalan legyen az év** **365 napján**,
* és a technológiai fejlesztések révén **hatékonyabb, biztonságosabb és fenntarthatóbb** működést érjünk el.

A munkálatok **irányított, felügyelt körülmények között** zajlanak, **egészséget, környezetet és biztonságot nem veszélyeztető módon**.

**Mit érzékelhet ebből a lakosság Százhalombattán és a környező településeken?**

A legtöbb esetben a lakosság **semmit nem érzékel** a karbantartásokból. Előfordulhat azonban, hogy **az egyes üzemek leállításának (első 3–6 nap)** vagy **újraindításának (utolsó 2–3 nap)** időszakában tapasztalható:

* **fokozott zajhatás**,
* **fáklyázás (lángégetés)**,
* **átmeneti szaghatás** a megszokottnál nagyobb mértékben.

Szakembereink mindent megtesznek annak érdekében, hogy ezek **a karbantartási munkálatokkal járó hatások a környéken élők nyugalmát minél kevésbé zavarják**.

**További információk**

A Dunai Finomítóval kapcsolatos további aktuális hírek a HELLO DUFI mobilapplikációban is elérhetők.

Százhalombatta, 2025.július 16.

|  |  |
| --- | --- |
| Mathisz Zsolt | Haraszti Gábor |
| DS Termelés MOL igazgató | DS Termelés MOL EBK vezető |

